[pic] | EUROOPA ÜHENDUSTE KOMISJON |

Brüssel 24.4.2008

KOM(2008) 212 lõplik

Ettepanek:

NÕUKOGU MÄÄRUS,

[kuupäev],

millega muudetakse nõukogu määrust (EÜ) nr 1371/2005, millega kehtestatakse lõplik dumpinguvastane tollimaks Ameerika Ühendriikidest ja Venemaalt pärinevate elektrotehnilisest räniterasest suundorienteeritud struktuuriga lehtvaltstoodete impordi suhtes ning tunnistatakse kehtetuks nõukogu määrusega (EÜ) nr 1371/2005 Venemaalt pärinevate elektrotehnilisest räniterasest suundorienteeritud struktuuriga lehtvaltstoodete impordi suhtes kehtestatud dumpinguvastane tollimaks

(komisjoni esitatud)

SELETUSKIRI

Ettepaneku taust |

Ettepaneku põhjused ja eesmärgid Käesolev ettepanek käsitleb nõukogu 22. detsembri 1995. aasta määruse (EÜ) nr 384/96 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed; viimati muudetud nõukogu 21. detsembri 2005. aasta määrusega (EÜ) nr 2117/2005 (edaspidi „algmäärus“)) kohaldamist. |

Üldine taust Käesolev ettepanek on seotud algmääruse rakendamisega ja tuleneb uurimisest, mis viidi läbi kooskõlas algmääruses sätestatud sisuliste ja menetlusnõuetega. |

Ettepanekus käsitletavas valdkonnas kehtivad õigusnormid Määrus (EÜ) nr 1371/2005, millega kehtestatakse lõplikud dumpinguvastased tollimaksud Ameerika Ühendriikidest ja Venemaalt pärinevate elektrotehnilisest räniterasest suundorienteeritud struktuuriga lehtvaltstoodete impordi suhtes. Otsus 2005/622/EÜ, millega kiidetakse heaks kohustused, mida on pakutud seoses Ameerika Ühendriikidest ja Venemaalt pärit elektrotehnilisest räniterasest suundorienteeritud struktuuriga lehtvaltstoodete importi käsitleva dumpinguvastase menetlusega. Määrus (EÜ) nr 41/2008, millega muudetakse määrust (EÜ) nr 1371/2005, millega kehtestatakse lõplikud dumpinguvastased tollimaksud Ameerika Ühendriikidest ja Venemaalt pärinevate elektrotehnilisest räniterasest suundorienteeritud struktuuriga lehtvaltstoodete impordi suhtes. |

Kooskõla Euroopa Liidu muude põhimõtete ja eesmärkidega Ei kohaldata. |

Konsulteerimine huvitatud isikutega ja mõju hindamine |

Konsulteerimine huvitatud isikutega |

Menetlusega seotud huvitatud isikutele on juba antud võimalus algmääruse sätete kohaselt uurimise käigus oma huvisid kaitsta. |

Ekspertarvamuste kogumine ja kasutamine |

Välisekspertide arvamusi ei olnud vaja kasutada. |

Mõju hindamine Käesolev ettepanek tuleneb algmääruse rakendamisest. Algmääruses ei nähta ette üldist mõju hindamist, kuid see sisaldab hinnatavate tingimuste põhjaliku loetelu. |

Ettepaneku õiguslik külg |

Kavandatud meetmete kokkuvõte 23. veebruaril 2007 algatas komisjon muuhulgas Venemaalt imporditavate elektrotehnilisest räniterasest suundorienteeritud struktuuriga lehtvaltstoodete suhtes kehtivate dumpinguvastaste meetmete vahepealse osalise läbivaatamise. Läbivaatamine piirdus uurimisega, kas kehtivaid meetmeid on vaja jätkata, lõpetada või muuta, võttes arvesse, et kaks Venemaa eksportijat ühinesid uueks äriühinguks. Lisatud ettepanek määruse (EÜ) nr 1371/2005 muutmiseks toetub lõplikele järeldustele, mis osutavad, et uue äriühingu dumpingumäär on vähese tähtsusega ja seepärast tuleks Venemaalt imporditavate elektrotehnilisest räniterasest suundorienteeritud struktuuriga lehtvaltstoodete suhtes kehtivad dumpinguvastased meetmed kehtetuks tunnistada ning menetlus lõpetada vastavalt algmääruse artikli 9 lõikele 3. Seepärast tehakse nõukogule ettepanek võtta vastu lisatud määruse ettepanek, mis tuleks avaldada Euroopa Liidu Teatajas. |

Õiguslik alus Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed; viimati muudetud nõukogu 21. detsembri 2005. aasta määrusega (EÜ) nr 2117/2005. |

Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |

Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |

Asjaomase meetme vormi on kirjeldatud eespool nimetatud algmääruses ja see ei võimalda teha otsuseid liikmesriikide tasandil. |

Märkust selle kohta, et ühendusel, liikmesriikide valitsustel, piirkondlikel ja kohalikel asutustel, ettevõtjatel ja kodanikel lasuv finants- ja halduskoormus peab olema minimaalne ja proportsionaalne ettepaneku eesmärgiga, ei kohaldata. |

Õigusakti valik |

Kavandatud õigusakt: määrus. |

Muud õigusaktid ei oleks asjakohased järgmisel põhjusel: muud õigusaktid ei oleks asjakohased, sest algmääruses ei ole ette nähtud muid võimalusi. |

Mõju eelarvele |

Ettepanek ei mõjuta ühenduse eelarvet. |

1. Ettepanek:

NÕUKOGU MÄÄRUS,

[kuupäev],

millega muudetakse nõukogu määrust (EÜ) nr 1371/2005, millega kehtestatakse lõplik dumpinguvastane tollimaks Ameerika Ühendriikidest ja Venemaalt pärinevate elektrotehnilisest räniterasest suundorienteeritud struktuuriga lehtvaltstoodete impordi suhtes ning tunnistatakse kehtetuks nõukogu määrusega (EÜ) nr 1371/2005 Venemaalt pärinevate elektrotehnilisest räniterasest suundorienteeritud struktuuriga lehtvaltstoodete impordi suhtes kehtestatud dumpinguvastane tollimaks

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 22. detsembri 1995. aasta määrust (EÜ) nr 384/96[1] kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi “algmäärus”), eelkõige selle artiklit 9 ja artikli 11 lõiget 3,

võttes arvesse komisjoni ettepanekut, mis on esitatud pärast konsulteerimist nõuandekomiteega,

ning arvestades järgmist:

A. KEHTIVAD MEETMED

2. Määrusega (EÜ) nr 1371/2005[2] (edaspidi „lõplik määrus”) kehtestas nõukogu lõplikud dumpinguvastased tollimaksud Ameerika Ühendriikidest ja Venemaalt pärit elektrotehnilisest räniterasest suundorienteeritud struktuuriga lehtvaltstoodete impordi suhtes.

3. Määrusega 2005/622/EÜ[3] kiitis komisjon heaks hinnakohustuse, mida pakkusid kaks koostööd tegevat eksportivat tootjat, kelle ekspordi suhtes ühendusse suhtes oli kehtestatud individuaalne tollimaks: USA äriühingule AK Steel Corporation 31,5 % ja Venemaa äriühingule Novolipetsk Iron and Steel Corporation (edaspidi „NLMK“) 11,5%. Muude äriühingute suhtes kohaldatavad dumpinguvastased tollimaksud on Ameerika Ühendriikide puhul 37,8 % ja Venemaa puhul 11,5 % (v.a 0 %ga maksustatud Viz Stal Venemaal).

B. LÄBIVAATAMISTAOTLUS

4. 2007. aasta alguses teatati komisjonile, et NLMK on omandanud 100% äriühingust Viz Stal. Komisjonile esitati tõendid uue äriühingu elektrotehnilisest räniterasest suundorienteeritud struktuuriga lehtvaltstoodete tootmise ja turustamise kohta. Selle tulemusena selgus, et asjaolud, mille põhjal meetmed kehtestati, on püsivalt muutunud ning uue äriühingu dumpingumäär on oluliselt erinev määrast, millele kehtivad meetmed tuginevad.

5. Olles kindlaks teinud, et antud juhul on olemas piisavad esmapilgul usutavad tõendid selle kohta, et NLMK ja Viz Stali suhtes kohaldatavad individuaalsed tollimaksumäärad ei ole enam asjakohased, ning olles konsulteerinud nõuandekomiteega, algatas komisjon ex officio vahepealse osalise läbivaatamise vastavalt algmääruse artikli 11 lõikele 3, avaldades Euroopa Liidu Teatajas teadaande („algatamisteade“)[4]. Uurimine piirdus kahe Venemaa eksportiva tootja, NLMK ja Viz Stali dumpingumäära uurimisega, et arvutada uue ühinenud äriühingu jaoks ühtne tollimaksumäär. Algatamisteate kohaselt lähtuti uurimisel andmetest, mis koguti kehtivate meetmete võtmise aluseks olnud uurimise käigus.

C. VAATLUSALUNE TOODE

6. Vaatlusaluseks tooteks on elektrotehnilisest räniterasest suundorienteeritud struktuuriga lehtvaltstooted, mille paksus on vähemalt 0,16 mm ning mis praegu kuuluvad CN-koodide 7225 11 00 (laius vähemalt 600 mm) ja 7226 11 00 (laius alla 600 mm) alla.

7. Elektrotehnilisest räniterasest suundorienteeritud struktuuriga lehtvaltstooteid valmistatakse räniga legeeritud terase rullide kuumvaltsimisel erineva paksuseni, kusjuures kristallstruktuur on ühtlaselt orienteeritud nii, et on võimalik saavutada kõrge magnetjuhtivus. Puudujääke nimetatud juhtivuses nimetatakse „südamikuskaoks”, mis on toote kvaliteedi esmane näitaja.

8. Turul on üldjuhul esindatud „suure läbitavusega” ehk kõrgjuhtivusega klassid ning tavalised klassid. Suure läbitavusega klassid võimaldavad vähendada südamikuskadusid mis tahes paksusega teraslehtede puhul. Need on omadused, mis on eriti olulised elektritransformaatorite tootjatele.

D. UURIMINE

9. Komisjon teatas läbivaatamise algatamisest elektrotehnilisest räniterasest suundorienteeritud struktuuriga lehtvaltstoodete tootjatele ühenduses, kõikidele teadaolevatele importijatele ja kasutajatele ühenduses ning kõikidele teadaolevatele eksportivatele tootjatele Ameerika Ühendriikides ja Venemaal.

10. Komisjon küsis teavet kõikidelt eespool nimetatud isikutelt ja muudelt isikutelt, kes andsid endast teada uurimise algatamise teates nimetatud tähtaja jooksul. Komisjon andis huvitatud isikutele võimaluse esitada oma seisukohad kirjalikult ja taotleda ärakuulamist.

E. UURIMISE TULEMUSED

1. Dumpingu kindlaksmääramine

11. Nagu eespool juba mainitud, lähtuti dumpingumarginaalide arvutamisel ühinenud äriühingu jaoks nendest andmetest, mis koguti kehtivate meetmete võtmise aluseks olnud uurimise (edaspidi „esialgne uurimine”) käigus. Selle põhjal on NLMK ja Viz Stali kaalutud keskmisest dumpingumarginaalist lähtuvalt uue äriühingu dumpingumarginaaliks 0,7%.

2. Muutunud tingimuste püsivus

12. Vastavalt algmääruse artikli 11 lõikele 3 kontrolliti, kas muutunud asjaolusid võib põhjendatult pidada püsivaks. Uus äriühing OJSC Novolipetsk Steel tegi uurimise käigus koostööd ja edastas asjakohase teabe. Kõnealuse äriühingu toodangu ekspordi osas Euroopa Ühendusse tegid uurimise käigus koostööd ka järgmised sõltumatud äriühingud:

- Tuscany Intertrade UK, Edinburgh, Ühendkuningriik,

- Moorfield Commodities Company, Lugano, šveits.

Mõlema äriühingu rajatisi kontrolliti kohapeal.

13. Varemalt eksportis NLMK oma toodangut Euroopa Ühendusse oma sidusettevõtja Stinol AG (šveits) kaudu. Samas selgus, et alates 2006. aasta algusest on kogu NLMK toodangu müük Euroopa Ühendusse toimunud sõltumatute edasimüüjate Tuscany Intertrade UK ja Moorfield Commodities Company kaudu. Alates 2005. aasta lõpust on Stinol AG tegevus seiskunud.

14. Viz Stal kuulus varem Duferco kontserni ning eksportis oma toodangut kontserni sidusettevõtjate Duferco SA Switzerland ja Duferco Commerciale Italy kaudu. Alates 2006. aasta maist toimub kogu Viz Stali toodangu müük Euroopa Ühendusse sõltumatu edasimüüja Moorfield Commodities Company kaudu.

15. Samuti tehti kindlaks, et pärast uue äriühingu OJSC Novolipetsk Steel loomist on selle toodangut Euroopa Ühendusse imporditud vaid kahe nimetatud edasimüüja kaudu, seega kasutatakse elektrotehnilisest räniterasest suundorienteeritud struktuuriga lehtvaltstoodete müümiseks ühenduse turule jätkuvalt samu müügikanaleid.

16. Kahe varasema äriühingu, NLMK ja Viz Stali toodangu importhindade suhtes tuleb märkida, et pärast hinnakohustuse heakskiitmist 2005. aasta augustis esitas NLMK komisjonile igas kvartalis kõik kohustuse raames nõutavad asjakohased seireandmed. Pärast seda, kui NLMK võttis Viz Stali üle, esitas viimane alates 2006. aasta augustist vabatahtlikult kohustuse raames nõutavad müügiaruanded. On tehtud kindlaks, et NLMK võetud hinnakohustust järgivad mõlemad, nii endine NLMK kui ka Viz Stal.

17. Selgus, et Viz Stal, kelle toodangu suhtes kohaldati 0% dumpinguvastast tollimaksu määra, müüs alates 2006. aasta augustist elektrotehnilisest räniterasest suundorienteeritud struktuuriga lehtvaltstooteid ühenduse turul kõrgema hinnaga kui esialgse uurimise toimumise ajal. Lisaks selgus, et Viz Stalile langes esialgse uurimise ajal suurem osa mõlema äriühingu müügist ning ta eksportis ka edaspidi Euroopa Ühendusse oluliselt rohkem elektrotehnilisest räniterasest suundorienteeritud struktuuriga lehtvaltstooteid kui NLMK.

18. Pärast kehtivate meetmete kehtestamist 2005. aasta augustis on hinnad ühenduse ja maailmaturul oluliselt tõusnud. Maailmaturul on terasetoodete nõudlus jätkuvalt suur, seega ei ole oodata, et elektrotehnilisest räniterasest suundorienteeritud struktuuriga lehtvaltstoodete turuhinnad lähiajal või keskpikas perspektiivis langeksid. Sellest lähtuvalt ning võttes arvesse, et Viz Stal (kes müüs ka 2006. aastal Euroopa Ühenduses märkimisväärselt suuremas koguses elektrotehnilisest räniterasest suundorienteeritud struktuuriga lehtvaltstooteid kui NLMK ning kelle puhul esialgse uurimise käigus dumpingut ei tuvastatud) on alates 2006. aasta augustist oma hindu tõstnud, on põhjust arvata, et põhjenduses 10 esitatud järeldused on püsivad.

F. JÄRELDUS

19. Esialgse uurimise käigus selgus, et kogu elektrotehnilisest räniterasest suundorienteeritud struktuuriga lehtvaltstoodete teadaolev import Venemaalt Euroopa Ühendusse toimub NLMK ja Viz Stali kaudu[5]. Lisaks selgus, et praegu toimub kogu Venemaa elektrotehnilisest räniterasest suundorienteeritud struktuuriga lehtvaltstoodete import Euroopa Ühendusse äriühingu OJSC Novolipetsk Steel kaudu. Sellest tulenevalt ning arvestades asjaolu, et äriühingu OJSC Novolipetsk Steel dumpingumarginaal on tühine, tuleks Venemaalt pärit elektrotehnilisest räniterasest suundorienteeritud struktuuriga lehtvaltstoodete suhtes kehtestatud dumpinguvastased meetmed kehtetuks tunnistada ja lõpetada menetlus vastavalt algmääruse artikli 9 lõikele 3.

20. Sellele järeldusele toetudes võttis komisjon vastu otsuse 2008/XXXX/EÜ,[6] mille kohaselt tuleb komisjoni otsusega 2005/622/EÜ heaks kiidetud NLMK võetud kohustus kehtetuks tunnistada.

G. AVALIKUSTAMINE

21. Huvitatud isikutele teatati põhilistest asjaoludest ning kaalutlustest, millest lähtuti Venemaalt pärit elektrotehnilisest räniterasest suundorienteeritud struktuuriga lehtvaltstoodete suhtes kehtestatud meetmete kehtetuks tunnistamisel ning menetluse lõpetamisel. Kõigile isikutele oli antud võimalus esitada märkusi. Ei ole saadud ühtki märkust, mille tõttu oleks tulnud järeldusi muuta.

22. Pärast avalikustamist väitis ühenduse tootmisharu, et järelduses 17 esitatud väide, et lähiajal või keskpikas perspektiivis ei ole oodata elektrotehnilisest räniterasest suundorienteeritud struktuuriga lehtvaltstoodete turuhindade langemist, ei ole põhjendatud ning seetõttu ei ole menetluse lõpetamine õigustatud. Kinnitamaks väidet, et menetluse lõpetamine ei ole õigustatud, osutab ühenduse tootmisharu, et kahe järgmise aasta jooksul suureneb maailmas elektrotehnilisest räniterasest suundorienteeritud struktuuriga lehtvaltstoodete tootmise võimsus rohkem kui 40%, mis ületab märgatavalt nõudlust. Suurima panuse tootmisvõimsuse kasvu annab Hiina Rahvavabariik. Nimetatud asjaolude tõttu on ühenduse tootmisharu arvamusel, et Venemaa tõrjutakse Hiina turult välja ning ta suunab oma ekspordi Euroopa Liitu. Seetõttu on ühenduse tootmisharu arvamusel, et menetluse lõpetamine ei põhine püsivalt muutunud asjaoludel.

23. Tuleb märkida, et praeguse uurimise raames uuriti uue ühinenud üksuse dumpingumarginaali. Vastavalt põhjendustele 10 ja 18 leiti, et see on tühine. Vastavalt põhjendusele 11 uuriti, kas dumpingumarginaali ja äriühingu uut struktuuri võib käsitleda püsivalt muutunud asjaoludena. Uurimine kinnitas, et muutusi võib pidada püsivateks. Asjaolu, et Venemaa eksportijad võivad suurendada lähiaastatel ekspordi mahtu Euroopa Liitu, ei muuda järeldusi muutunud asjaolude püsivuse kohta.

ON VASTU VÕTNUD KÄESOLEVA MÄÄRUSE:

Artikkel 1

Nõukogu määruse (EÜ) nr 1371/2005 artikli 1 lõige 1 asendatakse järgmisega:

„1. Ameerika Ühendriikidest pärit üle 0,16 mm paksusega elektrotehnilisest räniterasest suundorienteeritud struktuuriga lehtvaltstoodete suhtes, mis kuuluvad CN-koodide ex 7225 11 00 (üle 600 mm laiusega tooted) (TARICi kood 7225 11 00 10) ja ex 7226 11 00 (kuni 600 mm laiusega tooted) (TARICi koodid 7226 11 00 11 ja 7226 11 00 91) alla, kehtestatakse lõplik dumpinguvastane tollimaks.”

Artikkel 2

Venemaalt pärit üle 0,16 mm paksusega elektrotehnilisest räniterasest suundorienteeritud struktuuriga lehtvaltstoodete suhtes, mis kuuluvad CN-koodide ex 7225 11 00 (üle 600 mm laiusega tooted) (TARICi kood 7225 11 00 10) ja ex 7226 11 00 (kuni 600 mm laiusega tooted) (TARICi koodid 7226 11 00 11 ja 7226 11 00 91) alla, määruse (EÜ) nr 1371/2005 kohaselt kehtestatud lõplik dumpinguvastane tollimaks tunnistatakse kehtetuks ning menetlus Venemaalt pärit impordi suhtes lõpetatakse.

Artikkel 3

Käesolev määrus jõustub järgmisel päeval pärast selle avaldamist Euroopa Liidu Teatajas .

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

[1] EÜT L 56, 06.03.1996, lk 1. Määrust on viimati muudetud määrusega (EÜ) nr 2117/2005 (ELT L 340, 23.12.2005, lk 17).

[2] ELT L 223, 27.8.2005, lk 1. Määrust on viimati muudetud määrusega (EÜ) nr 41/2008 (ELT L 16, 19.1.2008, lk 1).

[3] ELT L 223, 27.8.2005, lk 42.

[4] ELT C 39, 23.2.2007, lk 26.

[5] Vt määruse (EÜ) nr 1371/2005 põhjendus 61.

[6] ELT L […], […].